stanford-oval/wikipedia huggingface dataset:
Oscar (jalkapalloilija)
Seuraura

Oscar syntyi Americanassa, jossa aloitti jalkapalloilun União Barbarensen junioriakatemiassa. Hän vakuutti jo varhaisella iällä kykyjenetsijät ja liittyi suurseura São Paulo FC:hen 13-vuotiaana vuonna 2004. Hän teki ammattilaisdebyyttinsä vuonna 2008 ja pelasi seuraavana vuonna 11 ottelua edustusjoukkueessa vain 17-vuotiaana.
Oscar siirtyi Kiinaa edeltävään seuraansa Chelseaan brasilialaisesta Internacionalista, jossa hän löi itsensä läpi. Chelseassa hän pelasi vuosina 2012–2016 tehden 203:ssa ottelussaan 38 maalia.
Yksityiselämä

Oscar meni naimisiin lapsuuden tuttunsa Ludmilan kanssa joulukuussa vuonna 2011. Parilla on yksi tytär, Jùlia, joka syntyi 5. heinäkuuta 2014. Oscarilla on kaksi siskoa, Danielle ja Gabrielle. Oscar on katolilainen ja rukoilee aina ennen ottelua rentoutuakseen ja saadakseen itsevarmuutta pelaamiseen.
Aiheesta muualla

Kuvia tai muita tiedostoja aiheesta Oscar (jalkapalloilija) Wikimedia Commonsissa
Brasilian joukkue – Kesäolympialaiset 2012
1 Gabriel |
2 Rafael |
3 Silva |
4 Jesus |
5 Sandro |
6 Marcelo |
7 Lucas |
8 Rômulo |
9 Leandro Damião |
10 Oscar |
11 Neymar |
12 Hulk |
13 Uvini |
14 Danilo |
15 Alex Sandro |
16 Ganso |
17 Pato |
18 Neto |
Valmentaja Menezes
Brasilian joukkue – Maanosaliittojen cup 2013
1 Jefferson |
2 Alves |
3 Silva |
4 David Luiz |
5 Fernando |
6 Marcelo |
7 Lucas |
8 Hernanes |
9 Fred |
10 Neymar |
11 Oscar |
12 Júlio César |
13 Dante |
14 Filipe Luís |
15 Jean |
16 Réver |
17 Luiz Gustavo |
18 Paulinho |
19 Hulk |
20 Bernard |
21 Jô |
22 Cavalieri |
23 Jádson |
Valmentaja Scolari
Brasilian joukkue – Jalkapallon MM-kilpailut 2014
1 Jefferson |
2 Alves |
3 Silva |
4 David Luiz |
5 Fernandinho |
6 Marcelo |
7 Hulk |
8 Paulinho |
9 Fred |
10 Neymar |
11 Oscar |
12 Júlio César |
13 Dante |
14 Maxwell |
15 Henrique |
16 Ramires |
17 Luiz Gustavo |
18 Hernanes |
19 Willian |
20 Bernard |
21 Jô |
22 Victor |
23 Maicon |
Valmentaja Scolari
Paula Toller

Paula Toller.
Paula Toller Amora (s. 23. elokuuta 1962) on brasilialainen pop-/rockmuusikko. Vaikka hän nousi maineeseen Kid Abelha -yhtyeen laulajana, hän on myös sooloartisti.
Albumit, jotka Toller on tähän mennessä julkaissut Kid Abelhan ulkopuolella, ovat Paula Toller (1998) ja SóNós (2007).
Aiheesta muualla

Paula Toller Biography by Jason Birchmeier (englanniksi)
Paula Toller Discogsissa. (englanniksi)
Paras miessivuosa komediasarjassa (Primetime Emmy)

Paras miessivuosa komediasarjassa on yksi Primetime Emmy -palkinnon palkintokategorioista.
Voittajat ja ehdokkaat > 2010-luku

| Vuosi | Voittaja | Ohjelma | Muut ehdokkaat |
| --- | --- | --- | --- |
| 2010 | Eric Stonestreet | Moderni perhe |  Ty Burrell – Moderni perhe  Chris Colfer – Glee  Jon Cryer – Miehen puolikkaat  Jesse Tyler Ferguson – Moderni perhe  Neil Patrick Harris – Ensisilmäyksellä |
| 2011 | Ty Burrell | Moderni perhe |  Chris Colfer – Glee  Jon Cryer – Miehen puolikkaat  Jesse Tyler Ferguson – Moderni perhe  Ed O'Neill – Moderni perhe  Eric Stonestreet – Moderni perhe |
| 2012 | Eric Stonestreet | Moderni perhe |  Ty Burrell – Moderni perhe  Jesse Tyler Ferguson – Moderni perhe  Max Greenfield – Kolme miestä ja tyttö  Bill Hader – Saturday Night Live  Ed O'Neill – Moderni perhe |
| 2013 | Tony Hale | Rouva varapresidentti |  Ty Burrell – Moderni perhe  Adam Driver – Girls  Jesse Tyler Ferguson – Moderni perhe  Bill Hader – Saturday Night Live  Ed O'Neill – Moderni perhe |
| 2014 | Ty Burrell | Moderni perhe |  Fred Armisen – Portlandia  Andre Braugher – Brooklyn Nine-Nine  Adam Driver – Girls  Jesse Tyler Ferguson – Moderni perhe  Tony Hale – Rouva varapresidentti |
Pekka Silander

Pekka Tuomo Kaleva Silander (15. maaliskuuta 1925 Askainen – 14. toukokuuta 1968 Turku) oli suomalainen sähköasentaja, Metallityöväen liiton toimitsija ja Suomen kansan demokraattisen liiton kansanedustaja.
Silanderin vanhemmat olivat ahtaaja Vihtori Anselm Silander ja Alli Eliina Mäkinen. Hän kävi keskikoulun ja työskenteli sähköasentajana eri laivatelakoilla Turussa 1942–1943 ja 1945–1963. Silander oli päätoimisena luottamusmiehenä Valmetin Pansion telakalla ja hän toimi Metallityöväen liiton Turun ammattiosaston toimitsijana 1964–1966.
Silander oli kansanedustajana 1966–1968 edustaen Turun läänin eteläistä vaalipiiriä. Hän kuoli kesken edustajakautensa toukokuussa 1968 ja tilalle nousi Ensio Laine. Silander oli presidentin valitsijamies vuoden 1968 vaaleissa ja hän kuului myös Turun kaupunginvaltuustoon.
Silander oli Metallityöväen liiton liittovaltuuston puheenjohtaja ja SAK:n työvaliokunnan jäsen. Hän kuului Suomen kommunistisen puolueen Turun piirikomiteaan, Työväen urheiluliiton liittovaltuustoon ja Valmet Oy:n hallintoneuvostoon.
Pekka Silander oli naimisissa vuodesta 1945 Kerttu Saarisen kanssa.
Paula Tella

Paula Tella (s. 1964 Imatra) on suomalainen kuvataiteilija. Hän valmistui vuonna 1992 kuvataiteilijaksi Lahden taideinstituutista ja vuonna 2008 kuvanveiston osastolta Kuvataideakatemiasta. Hän suoritti Lahden taideinstituutissa erikoistumisopintoja vuosina 1999–2002, ja opiskeli vuosina 1997–98 myös Institut Seni Indonesiassa, Yogyakartassa.
Tellan teoksissa on usein valokuvaa ja valokuvin tallennettuja tapahtumia ja esityksiä. 
Tellan töitä on ollut esillä vuodesta 1992 lähtien, niitä kuuluu mm Etelä-Karjalan taidemuseon ja Imatran taidemuseon kokoelmiin. Tella on Taidemaalariliiton  ja Muu ry:n jäsen.
Tellalla on vuonna 1998 syntynyt tytär.
Aiheesta muualla

Paula Tellan verkkosivut
Paula Tella Kansallisgallerian kokoelmissa
Paras miespääosa minisarjassa tai televisioelokuvassa (Primetime Emmy)

Paras miespääosa minisarjassa tai televisioelokuvassa on yksi Primetime Emmy -palkinnon palkintokategorioista.
Voittajat ja ehdokkaat > 2010-luku

| Vuosi | Voittaja | Ohjelma | Muut ehdokkaat |
| --- | --- | --- | --- |
| 2010 | Al Pacino | You Don't Know Jack |  Jeff Bridges – A Dog Year  Ian McKellen – Prisoner  Dennis Quaid – The Special Relationship  Michael Sheen – The Special Relationship |
| 2011 | Barry Pepper | Kennedyt |  Idris Elba – Luther  Laurence Fishburne – Thurgood  William Hurt – Too Big to Fail  Greg Kinnear – Kennedyt  Édgar Ramírez – Carlos, shakaali |
| 2012 | Kevin Costner | Hatfields & McCoys |  Benedict Cumberbatch – Uusi Sherlock  Idris Elba – Luther  Woody Harrelson – Pelin henki  Clive Owen – Hemingway & Gellhorn  Bill Paxton – Hatfields & McCoys |
| 2013 | Michael Douglas | My Life with Liberace |  Benedict Cumberbatch – Parade's End  Matt Damon – My Life with Liberace  Toby Jones – The Girl  Al Pacino – Phil Spector |
| 2014 | Benedict Cumberbatch | Uusi Sherlock |  Chiwetel Ejiofor – Murtuva maailma  Idris Elba – Luther  Martin Freeman – Fargo  Mark Ruffalo – The Normal Heart  Billy Bob Thornton – Fargo |
Pekka Simola

Pekka Simola (1. tammikuuta 1920 Turku – 31. elokuuta 2014 Somero) oli suomalainen pituushyppääjä.
Simola voitti pituushypyn Suomen mestaruuden vuosina 1943, 1944, 1945, 1947 ja 1948 sekä hopeaa vuonna 1946 ja pronssia 110 metrin aitajuoksussa vuonna 1945. Hän edusti Suomea maaotteluissa 19 kertaa vuosina 1938–1950. Simola edusti Turun Urheiluliittoa. Simola hyppäsi ennätyksensä 740 senttimetriä vuosina 1939 ja 1943.
Urheilu-uransa jälkeen lakimieheksi valmistunut Pekka Simola toimi Humppilassa pankinjohtajana, lakimiehenä, kunnallispolitikkona ja maanviljelijänä.
Osmankajärvi

| Osmankajärvi |
| --- | --- |
Valtiot:  Suomi 
Paikkakunta:  Puolanka 
Koordinaatit:  64°32′06″N, 27°33′10″E
Vesistöalue ja valuma-alueen tietoja
Laskujoki:  Kongasjoki 
Järvinumero:  59.353.1.001
Mittaustietoja
Pinnankorkeus:  167,3 m  
Rantaviiva:  24,487 km  
Pinta-ala:  11,4831 km²  
Tilavuus:  0,02805243 km³  
Keskisyvyys:  2,44 m  
Suurin syvyys:  11 m  
Saaria:  ei ole 
 fiOsmankajärvi 
Osmankajärvi  on Kainuussa Puolangalla sijaitseva järvi. Järvi sijaitsee Oulujärven pohjoispuolella 18 kilometriä Paltamolta luoteeseen.
Maantietoa

Järven pinta-ala on 1150 hehtaaria eli 11 neliökilometriä. Se on 6,2 kilometriä pitkä ja 3,5 kilometriä leveä. Sen rannat ovat alavaa metsämaata, joka on paikoitellen suoistunutta.
Järvi on luodattu ja siitä on julkaistu syvyyskartat. Sen tilavuus on 28 miljoonaa kuutiometriä eli 0,028 kuutiokilometriä. Järven keskisyvyys on 2,4 metriä ja suurin syvyys on 11 metriä. Syvin kohta sijaitsee järven itäisessä lahdelmassa Pölhönniemen edustalla. Itärannasta kohoaa yli 30 metrin korkeuteen Kumpuvaaran mäet. Kaakkoispuolella vajaa kahden kilometrin päässä kohoaa Julkuvaara lähes 100 metrin korkeuteen ja sen eteläpuolella 2,5 kilometriä jälveltä sijaitsee Raappanavaara, joka kohoaa 120 metrin korkeuteen järven vedenpinnasta.
Järven rantaviivan pituus on 24 kilometriä. Sen rannoille on rakennettu vain vapaa-ajan asuntoja. Niille johtaa tiet valtatieltä 22.
Historiaa

Kotalahden esihistorialliset asuinpaikat ovat Osmankajärven etelärannalla.
Vesistösuhteet

Järvi sijaitsee Oulujoen vesistössä (vesistöaluetunnus 59) Oulujärven alueen (59.3) Kivesjärven valuma-alueella (59.35), jonka Osmankajärven alueeseen (59.353) järvi kuuluu. Järven vedenpinnan korkeus on 167,3 metriä mpy.
Valuma-alue saa pääosan vedestään Kongasjärven valuma-alueelta (59.355) ja Tulijoen valuma-alueelta (59.354). Kongasjärvi sijaitsee aivan sen vieressä ja se laskee Osmankajärveen 450 metriä pitkää jokea myöten, jonka pudotus on vain 30 senttimetriä. Tulijoki tulee Osmankajärveen koillisesta, mutta se virtaa alajuoksulla Voipuanjärven ja Keskisen läpi ennen laskemistaan Lummejoen nimisenä Osmankajärveen. Osmankajärven alueella ei ole muita järviä.
Järven laskujoki Kongasjoki laskee kuuden kilometrin päässä sijaitsevaan Kivesjärveen ennen päätymistään Oulujärven Paltanselän Varislahteen.
Paras miessivuosa minisarjassa tai televisioelokuvassa (Primetime Emmy)

Paras miessivuosa minisarjassa tai televisioelokuvassa on yksi Primetime Emmy -palkinnon palkintokategorioista.
Voittajat ja ehdokkaat > 2010-luku

| Vuosi | Näyttelijä | Ohjelma | Hahmo | Lähde |
| --- | --- | --- | --- | --- |
| 2010 | David Strathairn | Temple Grandin | Dr. Carlock |  |
| 2010 | Michael Gambon | Emma | Mr. Woodhouse |  |
| 2010 | John Goodman | You Don’t Know Jack | Neal Nicol |  |
| 2010 | Jonathan Pryce | Return to Cranford | Mr. Buxton |  |
| 2010 | Patrick Stewart | Hamlet | Ghost / Claudius |  |
| 2011 | Guy Pearce | Mildred Pierce | Monty Beragon |  |
| 2011 | Paul Giamatti | Talousmahti murtuu | Ben Bernanke |  |
| 2011 | Brían F. O’Byrne | Mildred Pierce | Bert Pierce |  |
| 2011 | Tom Wilkinson | Kennedyt | Joe Kennedy |  |
| 2011 | James Woods | Talousmahti murtuu | Richard Fuld |  |
| 2012 | Tom Berenger | Hatfields & McCoys | Jim Vance |  |
| 2012 | Martin Freeman | Uusi Sherlock | Dr. John Watson |  |
| 2012 | Ed Harris | Pelin henki | John McCain |  |
| 2012 | Denis O’Hare | American Horror Story | Larry Harvey |  |
| 2012 | David Strathairn | Hemingway & Gellhorn | John Dos Passos |  |
| 2013 | James Cromwell | American Horror Story: Asylum | Dr. Arthur Arden |  |
| 2013 | Scott Bakula | My Life with Liberace | Bob Black |  |
| 2013 | John Benjamin Hickey | The Big C: Hereafter | Sean |  |
| 2013 | Peter Mullan | Top of the Lake | Matt |  |
| 2013 | Zachary Quinto | American Horror Story: Asylum | Dr. Oliver Thredson |  |
| 2014 | Martin Freeman | Uusi Sherlock | John Watson |  |
| 2014 | Matt Bomer | The Normal Heart | Felix Turner |  |
| 2014 | Colin Hanks | Fargo | Deputy Gus Grimly |  |
| 2014 | Joe Mantello | The Normal Heart | Mickey Marcus |  |
| 2014 | Alfred Molina | The Normal Heart | Ben Weeks |  |
| 2014 | Jim Parsons | The Normal Heart | Tommy Boatwright |  |
| 2015 | Bill Murray | Olive Kitteridge | Jack Kenninson |  |
| 2015 | Richard Cabral | American Crime | Hector Tontz |  |
| 2015 | Denis O’Hare | American Horror Story: Freak Show | Stanley |  |
| 2015 | Damian Lewis | Susipalatsi | Henrik VIII |  |
| 2015 | Michael Kenneth Williams | Bessie | Jack Gee |  |
| 2015 | Finn Wittrock | American Horror Story: Freak Show | Dandy Mott |  |
| 2016 | Sterling K. Brown | The People v. O.J. Simpson: American Crime Story | Christopher Darden |  |
| 2016 | Hugh Laurie | Yövahti | Richard Roper |  |
| 2016 | Jesse Plemons | Fargo | Ed Blumquist |  |
| 2016 | David Schwimmer | The People v. O.J. Simpson: American Crime Story | Robert Kardashian |  |
| 2016 | John Travolta | The People v. O.J. Simpson: American Crime Story | Robert Shapiro |  |
| 2016 | Bokeem Woodbine | Fargo | Mike Milligan |  |
Paula Tuovinen

Paula Maria Tuovinen (s. 1961) on taustaltaan suomalainen tanssitaiteilija, joka toimii Sivistysala ry:ssä asiantuntijana. Tuovinen toimi Taiteen edistämiskeskuksen johtajana kesäkuusta 2018 toukokuuhun 2023. Aiemmin hän on toiminut Taideyliopiston vararehtorina 2013–2018  ja va. rehtorina hetken aikaa, sekä Teatterikorkeakoulun rehtorina 2005–2012.
Koulutukseltaan Tuovinen on filosofian maisteri, pääaineenaan kulttuuriantropologia. Sivuaineina hän on opiskellut kirjallisuutta sekä yleistä aate- ja oppihistoriaa. Tuovisella on myös johtamisen Executive MBA -tutkinto Helsinki School of Economics Executive Educationista, julkishallinnon JOKO-johtamiskoulutus sekä valtionhallinnon ylimmän johdon Uudistuva julkinen sektori – mahdollistava johtaminen-koulutus.[lähde? ]
Tuovinen toimi vuodesta 1982 alkaen freelance-tanssijana, koreografina ja opettajana. Hänellä oli viisivuotinen taiteilija-apuraha 1996–2000. Teatterikorkeakoulussa Tuovinen toimi opettajana 1995–2005. Tuovisen työhistoriassa on yli kolmekymmentä teosta. Hän on työskennellyt tanssijana lukuisten koreografien teoksissa, luonut omia soolo- ja ryhmäteoksia sekä tehnyt koreografiaa teatteriesityksiin ja elokuviin. Hänen tunnetuin koreografiansa on sooloteos Blondi (sävellys Lotta Wennäkoski) vuodelta 2000. Teos kiersi Euroopassa muutamia vuosia. Johtamisen ohessa hän on tehnyt jonkin verran tanssijantyötä - muun muassa Petri Kekonin uusintateoksessa Vihreä Nojatuoli vuosina 2011–2012 sekä GO GO Tanssiryhmä Kuumien Putkien teoksissa Just Queens vuosina 2013–2014, Blondin Remake-esityksessä Kiasmassa syksyllä 2014 sekä Kuumien Putkien kierrätysversiossa Blondit 2018–2019.
Tuovinen on hoitanut useita luottamustehtäviä. Esimerkiksi 1998–2000 hän oli valtion tanssitaidetoimikunnan ja media/monitaidejaoston jäsen ja 1997–2005 hän toimi Zodiak – Uuden tanssin keskuksen hallituksen puheenjohtajana. Tuovinen on ollut yliopistojen rehtorien neuvoston jäsen sekä Suomen Yliopistot ry:n (Unifi) hallituksen jäsen ja varapuheenjohtaja.  Vuonna 2016 Tuovinen teki Unifille selvityksen: ”Taidealojen koulutuksen ja tutkimuksen rakenteellisen kehittämisen selvitys”. Hän on toiminut myös kansainvälisissä laatu-auditointi- ja asiantuntijatehtävissä muun muassa Liettuassa, Armeniassa, Virossa ja Ruotsissa. Danish National School for Contemporary Dancea Tuovinen johti vuonna 2004.  Hän on toiminut myös Suomen Japanin Instituutin hallituksessa (2013–2018) ja Suomen Kansallisteatterin hallituksessa (2015–2018). Vuosina 2017–2018 Tuovinen toimi opetus- ja kulttuuriministeriön ”Taide- ja taiteilijapolitiikan suuntaviivat” -työryhmän puheenjohtajana.
Aiheesta muualla

Paula Tuovinen Teatterikorkeakoulun verkkosivuilla (arkistoitu sivu)
Pekka Aalto

Pekka Aalto -nimisiä henkilöitä ovat:
Pekka Aalto (1897–1941), vienankarjalainen kirjailija
Pekka Aalto (1929–2020), suomalainen rakennusmestari, ilmastointialan yrittäjä ja teollisuusneuvos
Pekka Aalto (s. 1970), suomalainen kestävyysjuoksija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekka Aalto”, voi hakea sivunnimihaulla, laajalla sivunnimihaulla tai tekstihaulla.
Pekka Ahnger

Pekka Erkki Ilmari Ahnger (3. heinäkuuta 1942 Vaasa – 22. marraskuuta 2020 Helsinki) oli suomalainen kuulantyöntäjä. Ahnger edusti urallaan Vaasan Vasamaa vuoteen 1962 ja sen jälkeen Helsingin Poliisi-Voimailijoita.
Ahnger sijoittui vuoden 1971 Euroopan-mestaruuskilpailuissa yhdeksänneksi tuloksella 19,00.
Ahnger saavutti SM-hopeaa vuosina 1970 ja 1971. Sisäratojen Suomen-mestaruuskilpailuissa Ahnger sai peräti viisi pronssimitalia vuosina 1968, 1969, 1970, 1971 ja 1972.
Ahngerin ennätys oli vuonna 1972 Helsingissä työnnetty 19,37 metriä. Hallissa hän työnsi parhaimmillaan 18,65 metriä vuonna 1972 Turussa.
Paavo Heinimo

| Paavo Heinimo> Henkilötiedot |
| --- | --- |
Muut nimet:  Paavo Mikael Heinimo
Syntynyt: 16. elokuuta 1902 Ulvila
Kuollut: 18. toukokuuta 1986 (83 vuotta) Helsinki
Paavo Mikael Heinimo (vuoteen 1920 Henriksson; 16. elokuuta 1902 Ulvila – 18. toukokuuta 1986 Helsinki) oli suomalainen edistysmielisen osuuskauppaliikkeen piirissä toiminut henkilö.
Elämäkerta

Heinimo suoritti keskikoulun vuonna 1919 ja Suomen Liikemiesten Kauppaopiston 1922. Hän työskenteli seuraavat 11 vuotta Kulutusosuuskuntien Keskusliiton (KK) kirjanpito- ja neuvontaosastoilla. Hän oli lapualaisen Työväen osuuskaupan toimitusjohtaja 1933–1938 ja forssalaisen Osuusliike Tammen toimitusjohtaja 1938–1942, minkä jälkeen hän palasi KK:n neuvontaosaston apulaishoitajaksi. Vuosina 1947–1953 hän oli KK:n toisena johtajana ja samalla johtokunnan jäsennä vuoteen 1964. Pääuransa Heinimo loi helsinkiläisen osuusliike Elannon toimitusjohtajana vuosina 1953–1966 ja pääjohtajana vuosina 1966–1968. Hänen toimitusjohtajakautenaan Elanto kasvoi aluksi voimakkaasti ja vahvisti asemaansa pääkaupungin suurimpana päivittäiskauppaliikkeenä. Yhtiö myös vaurastui. Varoja sidottiin kuitenkin liikaa oman tuotannon lisäämiseen myymälöiden uudistamisen sijasta, joten 1960-luvulla Elanto alkoi nopeasti menettää markkinaosuutta kilpailijoilleen.
Heinimo toimi KK:n hallintoneuvoston puheenjohtajana vuosina 1964–1970 sekä asuntokeskuskunta Hakan johtokunnan puheenjohtajana 1953–1967 ja hallintoneuvoston puheenjohtajana 1968–1973. Hän kuului myös OTK:n hallintoneuvostoon 1941–1942 ja johtokuntaan 1962–1969, Kansa-yhtiöiden johtokuntaan 1945–1969, Valtion viljavaraston johtokuntaan 1952–1967 ja Kansaneläkelaitoksen lisättyyn hallitukseen 1953–1963.
Oulu (laiva)

| Oulu |
| --- | --- |
 Oulu Toppilan meripäivillä 2013
Tyyppi:  Perinnelaiva
Lippuvaltio:  Suomi
Kotipaikka:  Oulu
Aiemmat nimet:  Oulu (1963–1990) Kustaanmiekka (1990–2007)
Omistaja:  Merellinen Oulu ry
Aiemmat omistajat:  Merenkulkulaitos (1963–1990) Suomen merivoimat (1990–2007)
Rakennustelakka:  Reposaaren Konepaja Oy
Vesillelasku:  1963
Luovutettu:  1963
Tekniset tiedot
Pituus:  36,7 m
Leveys:  9,0 m
Syväys:  3,2 m
Uppouma:  340 t
Koneisto:  B&W Alpha
Koneteho:  660 hv kW
Hyttejä:  46
M/S Oulu, tutummin Oulu-laiva, on oululaisen Merellinen Oulu -yhdistyksen omistama moottorialus.
Alus rakennettiin 1963 Reposaaren Konepajalla Porissa alun perin Merenkulkuhallituksen toimeksiannosta ja valmistuttuaan se sijoitettiin Oulun luotsipiiriin tarkastusalukseksi. Myöhemmin alus siirrettiin Oulusta Saimaalle, jolloin sen nimeksi tuli Soisalo. Vuonna 1989 se kunnostettiin, minkä jälkeen alus siirtyi Suomen merivoimille ja nimettiin Kustaanmiekaksi.
Merivoimissa laiva toimi tiedustelutehtävissä. Tähän sisältyi mm. koulutustoimintaa, viestiliikenteen seuraamista ja kriisitilanteissa myös vastapuolen viestiliikenteen häirintää.
Merivoimat myi 2007 Kustaanmiekan Merellinen Oulu -yhdistykselle.
Laivan omistukseensa hankkineen oululaisen yhdistyksen tavoitteena oli kunnostaa se alkuperäiseen asuunsa ja saada se hyväksyttyä perinnelaivarekisteriin. Alus luovutettiin yhdistykselle keväällä 2008, kun siitä oli riisuttu merivoimille tarpeellinen varustus. Alus sai takaisin vanhan nimensä. Laivassa oli alun perin hyttipaikkoja 28 hengelle, kerrallaan se voi kuljettaa noin 50 matkustajaa.
Vuosina 2009–2012 alukselle tehtiin täydellinen remontti, jonka yhteydessä muun muassa sisätilat varustettiin sprinklerijärjestelmällä. Remontin myötä aluksen matkustajakapasiteetti kasvoi 46:een ja se sai Special Purpose Ship -luokituksen (SPS), säilyttäen kuitenkin museolaivastatuksensa.
Aiheesta muualla

Kuvia tai muita tiedostoja aiheesta Oulu (laiva) Wikimedia Commonsissa
MS Oulu Toppilan satamassa.
Oulu-Koillismaan pelastuslaitos

Oulu-Koillismaan pelastuslaitoksen tunnus, jossa kuvattuna Oulun kaupungin vaakuna.
Oulu-Koillismaan pelastuslaitos (1.1.2023 lähtien Pohjois-Pohjanmaan pelastuslaitos) on vuoden 2022 loppuun toiminut pelastuslaitos Pohjois-Pohjanmaan maakunnan pohjoisosissa. Maakunnan eteläosat kuuluivat Jokilaaksojen pelastuslaitoksen piiriin.
Oulu-Koillismaan ja Jokilaaksojen pelastuslaitokset yhdistyvät Pohjois-Pohjanmaan pelastuslaitokseksi vuoden 2023 alussa sote-uudistuksen myötä.
Liikelaitoksena Oulu-Koillismaan toiminnasta vastasi Oulun kaupunki. Palolaitoksen alueella sijaitsee 21 paloasemaa, joista Haukiputaan, Ruskonselän, Oulun, Kempeleen ja Kuusamon asemat ovat ympärivuorokautisesti miehitettyjä.  Pelatusjohtajana toimii Petteri Helisten.
Linnanmaalle valmistui vuonna 2021 uusi paloasema, joka otettiin käyttöön 2. syyskuuta. Raksilan paloasema puretaan ja tilalle rakennetaan nykyistä pienempi asema.
Paloasemat

| --- | --- |
 10 Linnanmaa (pääpaloasema)  11 Haukipudas   12 Ruskoselkä  13 Kempele  14 Raksila  15 Oulun VPK (Koskela)  20 Iin PVPK  21 Kuivaniemen PVPK  22 Yli-Iin VPK  23 Kiimingin PVPK  24 Ylikiimingin PVPK :  30 Muhoksen PVPK  31 Utajärven PVPK  32 Tyrnävän PVPK  33 Limingan VPK  34 Vaala  35 Hailuoto  40 Kuusamo  41 Kuusamon VPK - Ruka  43 Taivalkosken VPK  44 Pudasjärven PVPK 
Lyhenteet:
VPK = Vapaaehtoinen palokunta
PVPK = puolivakinainen palokunta
Panssarintorjuntakivääri

Aimo Lahden vuonna 1939 kehittämä panssarintorjuntakivääri.
Panssarintorjuntakivääri on suurikaliiperinen kivääri, jonka ammukset läpäisevät panssaria. Ase oli tarkoitettu ensisijaisesti panssarintorjuntaan, mutta panssarivaunujen nopea kehitys toisen maailmansodan kynnyksellä ja sen alettua teki siitä pian vanhentuneen. Vaunujen panssarointi oli jo sodan alussa niin paksua, ettei pst-kiväärin ammus yksinkertaisesti läpäissyt sitä. Miesvoimin kuljetettavissa panssarintorjunta-aseissa siirryttiin hyvin pian sinkoaseisiin, joista kenties kuuluisimpia olivat yhdysvaltalainen bazooka ja saksalainen panssarikauhu sekä -nyrkki.